Document ID: 31999R2398

KOMMISSIONENS FORORDNING (EF) Nr. 2398/1999
af 11. november 1999
om ændring af forordning (EF) nr. 890/1999 om tilrettelæggelse af oplysningskampagner om mærkningen af oksekød
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2071/98(1) af 28. september 1998 om oplysningskampagner om mærkningen af oksekød, særlig artikel 4, og
ud fra følgende betragtninger:
(1) Efter artikel 2, stk. 1, i Kommissionens forordning (EF) nr. 890/1999(2) af 29. april 1999 om tilrettelæggelse af oplysningskampagner om mærkningen af oksekød har de ansvarlige organer forelagt Kommissionen de foreslåede og udvalgte programmer sammen med en begrundet udtalelse;
(2) visse medlemsstater har ikke kunnet indsende deres forslag inden for den fastsatte frist. Disse medlemsstater har fremlagt gyldige begrundelser for at udskyde fristen. Kommissionen bør derfor kunne give tilladelse til at forlænge den frist, der er fastsat i artikel 2, stk. 1, i forordning (EF) nr. 890/1999;
(3) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
I artikel 2, stk. 1, i forordning (EF) nr. 890/1999 indsættes følgende: "I behørigt begrundede tilfælde kan Kommissionen give tilladelse til at forlænge fristen med en måned."
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 11. november 1999.

Labels: 3
17